Ахъшэм и ныкъуэр иритыжащ
Илъэс 81-рэ хъу тэрчдэс цIыхубзым 2021 гъэм фокIадэм и 16-м къалэм и уэрамхэм я зым щыIэу и тхылъхэмрэ ахъшэу сом 65000-рэ зыдэлъ пакетыр щигъэкIуэдащ. ЦIыхубзым Урысейм и Тэрч ОМВД-м зыхуигъэзащ.
А махуэ дыдэм щIыпIэм щыпсэу цIыхухъур уэрамым ирикIуэу а хъуржыныр къигъуэтри, абы дэлъ тхылъхэр гъунэгъуу щыIэ къэрал IуэхущIапIэм и офисым иритащ, ахъшэр езым къызыхуигъэнащ. Урысей МВД-м Тэрч районым щиIэ къудамэм и лэжьакIуэхэм къэлъыхъуэныгъэхэр щрагъэкIуэкIым апхуэдэу зыщIар къагъуэтащ. ЦIыхухъум ахъшэм щыщ Iыхьэр къаритыжащ, адрейр къигъэсэбэпыну хунэсат. Абы теухуа уголовнэ Iуэху къаIэтащ.
ДЫГУЛЫБГЪУ Жантинэ.
